ดีเดย์! ยกเลิกกรอกใบตม.6 บุคคลสัญชาติไทย 16 ก.ย.นี้
ดีเดย์! ยกเลิกกรอกใบตม.6 บุคคลสัญชาติไทย 16 ก.ย.นี้
14 ก.ย. 2560

รายงานข่าวจากสำนักโฆษกสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีได้สั่งการให้ยกเลิกการกรอกใบ ตม. 6 จากเดิมที่จะเริ่มในเดือนตุลาคม 60 เป็นวันที่ 16 กันยายน 60 เวลา 00.01 น.เป็นต้นไป เพื่อแก้ปัญหาความแออัด และลดความล่าช้าในการเดินทางเข้า-ออกเมือง
โดยบุคคลที่มีสัญชาติไทย ไม่ว่าจะเดินผ่านทางช่องตรวจอนุญาตปกติ หรือผ่านเครื่องตรวจหนังสือเดินทางอัตโนมัติ (Auto Gate) เพียงแค่ยื่นหนังสือเดินทางเพื่อสแกนและตรวจลงตราก็ถือว่าผ่านการตรวจแล้ว เป็นการประหยัดเวลา และเพิ่มความคล่องตัวให้แก่ผู้เดินทาง แต่สำหรับในกรณีของชาวต่างชาติยังคงต้องกรอกใบ ตม. 6 เหมือนเดิม เพื่อประโยชน์ด้านความมั่นคงและการท่องเที่ยวของประเทศ